മാനവിക സംഗമം മാവേലിക്കര : മാനവ സഹോദര്യത്തിന്റെ സന്ദേശം പകര്ന്ന് നബിദിനാഘോഷങ്ങളുടെ ഭാഗമായി വെട്ടിയാര് നാലുമുക്ക് സൗഹൃദ വേദിയുടെ നേതൃത്വത്തില് അന്നദാനവും മാനവിക സംഗമവും സംഘടിപ്പിച്ചു. കേരള മുസ്ലിം യുവജന ഫെഡറേഷന് സംസ്ഥാന ജനറല് സെക്രട്ടറി നൗഷാദ് മാങ്കാംകുഴി മാനവിക സംഗമം ഉദ്ഘാടനം ചെയ്തു. സൗഹൃദ വേദി പ്രസിഡന്റ് ഷൗക്കത്തലി അധ്യക്ഷനായി. തഴക്കര ഗ്രാമ പഞ്ചായത്ത് അംഗങ്ങളായ സജി.എസ് പുത്തന് വിള, രമ്യ സുനില്, സൗഹൃദ വേദി സെക്രട്ടറി രമേശന് ചിറയില്, അജി വെട്ടിയാര്, നാസര് അസീസ് എന്നിവര് സംസാരിച്ചു.